
ŠAKIŲ RAJONO SAVIVALDYBĖS ADMINISTRACIJOS
SOCIALINĖS PARAMOS SKYRIAUS
VYRIAUSIOJO SPECIALISTO
PAREIGYBĖS APRAŠYMAS
    
    
I SKYRIUS
PAREIGYBĖ

1. Socialinės paramos skyriaus (toliau – skyrius) vyriausiojo specialisto pareigybė yra darbuotojo, dirbančio pagal darbo sutartį pareigybė, priskirta specialistų grupei. 
2. Pareigybės lygis – A2.
3. Vyriausiojo specialisto pareigybė reikalinga analizuoti klientų socialinę – ekonominę padėtį, konsultuoti bei teikti informaciją dėl socialinių išmokų mokėjimo, atlikti piniginės socialinės paramos, išmokų vaikams mokėjimo bei administravimo funkcijas, teikti siūlymus dėl socialinių išmokų skyrimo, tvarkyti reikiamą dokumentaciją, koordinuoti socialinio darbo organizatorių darbą išmokų klausimais.

II SKYRIUS
SPECIALŪS REIKALAVIMAI ŠIAS PAREIGAS EINANČIAM VYRIAUSIAJAM SPECIALISTUI

4. Vyriausiasis specialistas, einantis šias pareigas turi atitikti šiuos specialiuosius reikalavimus:
4.1. turėti aukštąjį universitetinį socialinio darbo išsilavinimą (ne žemesnį kaip bakalauro kvalifikacinį laipsnį) ar jam lygiaverte aukštojo mokslo kvalifikacija arba aukštąjį koleginį socialinio darbo išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
4.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais, reglamentuojančiais socialinės paramos ir socialinių paslaugų teikimą, taip pat savivaldybės tarybos sprendimais ir kitais savivaldybės teisės aktais, susijusiais su socialinės paramos teikimo organizavimu ir administravimu;
4.3. gerai išmanyti lietuvių kalbą ir dokumentų rengimo taisykles, gebėti sklandžiai ir taisyklingai dėstyti mintis, analizuoti ir apibendrinti informaciją, rengti išvadas ir ataskaitas, savarankiškai planuoti ir organizuoti savo veiklą;
4.4. mokėti dirbti kompiuteriu (Microsoft Office programų paketu);
4.5. gebėti kaupti, sisteminti, analizuoti ir apibendrinti duomenis bei informaciją, rengti išvadas ir teikti ją pagal kompetenciją;
4.6. gebėti rengti administracijos direktoriaus įsakymų ir Savivaldybės tarybos sprendimų projektus, organizuoti ir užtikrinti šių projektų rengimui reikalingų duomenų bei dokumentų surinkimą;
4.7. laikytis konfidencialumo principų, užtikrinti profesinės veiklos metu gautos informacijos konfidencialumą ir jos naudojimą tik teisės aktų nustatytais tikslais;
4.8. teikti metodinę pagalbą socialinės paramos teikimo klausimais, koordinuoti socialinio darbo organizatorių veiklą išmokų administravimo ir teikimo klausimais, konsultuoti juos pagal kompetenciją.

III SKYRIUS
ŠIAS PAREIGAS EINANČIO VYRIAUSIOJO SPECIALISTO FUNKCIJOS

5. Konsultuoja priskirtos srities klausimais.
6. Rengia teisės aktų projektus ir kitus susijusius dokumentus dėl viešųjų paslaugų teikimo administravimo arba prireikus koordinuoja teisės aktų projektų ir kitų susijusių dokumentų dėl viešųjų paslaugų teikimo administravimo rengimą.
[bookmark: _Hlk238729065]7. Dalyvauja darbo grupių ir komisijų veikloje.
8. Organizuoja ir įgyvendina piniginės socialinės paramos nepasiturintiems gyventojams pašalpų ir kompensacijų, išmokų vaikams skyrimą ir mokėjimą.
9. Nustato daugiabučių namų butų savininkų teisę į kredito, paimto daugiabučiam namui atnaujinti (modernizuoti), ir palūkanų, tenkančių asmenims, turintiems teisę į būsto šildymo išlaidų kompensaciją, apmokėjimą ir išduoda daugiabučių namų butų savininkams pažymas dėl teisės apmokėti kreditą, paimtą daugiabučiam namui atnaujinti (modernizuoti), ir palūkanas.
10. Kontroliuoja nustatytų piniginės socialinės paramos ir išmokų vaikams permokų nustatymą bei administravimą.
11. Koordinuoja skyriaus strateginio plano įgyvendinimo procesą, organizuoja jo stebėseną ir priežiūrą, vertina strateginių tikslų, uždavinių ir priemonių įgyvendinimo eigą bei rezultatus, užtikrina strateginio plano sąsajas su savivaldybės strateginio planavimo dokumentais.
12. Vykdo kitus nenuolatinio pobūdžio su struktūrinio padalinio veikla susijusius pavedimus.

IV SKYRIUS
ŠIAS PAREIGAS EINANČIO VYRIAUSIOJO SPECIALISTO PAVALDUMAS IR ATSAKOMYBĖ

13. Vyriausiasis specialistas yra pavaldus skyriaus vedėjui. 
14. Už Lietuvos Respublikos įstatymų ir kitų teisės aktų laikymąsi, šiame pareigybės aprašyme nustatytų funkcijų ir pareigų tinkamą vykdymą bei pavestų užduočių atlikimą laiku darbuotojas atsako Lietuvos Respublikos darbo kodekso ir kitų teisės aktų nustatyta tvarka.

